
RAPORT

asupra proiectului de Lege pentru completarea Legii apiculturii nr.89/1998

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu proiectul de Lege pentru completarea Legii apiculturii nr.89/1998, transmis cu adresa nr. PL.X 565 din 26 iunie 2006 şi înregistrat sub nr.24/425/27.06.2006. 

La întocmirea raportului, Comisia a avut în vedere avizul favorabil al Consiliului Legislativ şi punctul de vedere favorabil al Guvernului.
Proiectul de lege are ca obiect de reglementare completarea Legii apiculturii nr.89/1998, cu modificările ulterioare, cu un nou articol, în sensul stabilirii unor facilităţi pentru apicultori privind acordarea de credite, amplasarea gratuită a stupilor în pastoral pe fondul forestier, precum şi achitarea tarifului de utilizare a drumurilor naţionale pentru o zi, 7 zile şi 30 de zile, după caz. 
Proiectul de Lege pentru completarea Legii apiculturii nr.89/1998 face parte din categoria legilor ordinare, potrivit prevederilor art.73 din Constituţia României, republicată.
La dezbaterea proiectului a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul  Töke István – secretar de stat în cadrul Ministerului Agriculturii, Pădurilor şi Dezvoltării Rurale . 

La lucrările comisiei au fost prezenţi 24 de deputaţi din totalul de 25 membri ai comisiei.

Raportul Comisiei a fost adoptat cu 23 voturi pentru şi o abţinere, în forma prezentată de Senat, în şedinţa din 19 septembrie 2006.

Proiectul de lege a fost adoptat de Senat în şedinţa din 20 iunie 2006.

Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

  PREŞEDINTE 


       

SECRETAR,

  Dr. Atilla KELEMEN        


Vasile MOCANU   

